آذربایجان سلاح‌لی گوجلر گونو و آذربایجان اوردوسونون ۱۰۰.جو قورولوش ایل‌دؤنومو، باکی‌نین مشهور آزادلیق میدانین‌دا، قورو، هاوا و دنیز گوج‌لرینین ایشتیراکی ایله دوزنلنن حربی گئچید مراسیمی ایله قوتلاندی.
آذربایجانین مستقیللیینی قازانماسین‌دان بو یانا بئشینجی‌سی گئچیریله‌ن مراسیم‌ده پرزیدنت ایلهام علی‌یئو، ساوونما باخانی ذاکیر حسنوو، پاکیستان، بلاروس، بحرین، بیرلشمیش عرب امیرلیکلری، گورجوستان، ایران، ایسراییل، قازاقیستان، اؤزبکیستان، عربیستان، روسیا و اوکراینادان سیاسی و حربی مقاملار ایشتیراک ائتدی. مراسیم‌ده تورکیه میلی ساوونما باخانی نورالدین جانیکلی و باش قرارگاه باشقانی ژنرال خولوصی آکار تمثیل ائتدی.
علی‌یئو مراسیم‌ده چیخیشین‌دا اؤلکه تورپاقلارینین بیر قیسمینین ارمنیستانین ایشغالی آلتین‌دا اولدوغونو، ساواش شرایطین‌ده اولدوقلارینی، بو سبب‌دن اوردونون گوجلندیریلمه‌سینه بؤیوک اؤنم وئردیکلرینی سؤیله‌دی.
علی‌یئو، اساس وظیفه‌لرینین اؤلکه‌نین تورپاق بوتؤولویونو تامین ائتمک اولدوغونو وورغولادی.
عسگرلردن سونرا آذربایجان اوردوسونون صاحب اولدوغو تانکلار، زره‌لی ماشینلار، موشک سیستملری و توپلار مراسیم‌ده یئرینی آلدی.
گئچید مراسیمین‌ده، تورکیه‌دن آلینان و روکت‌سان‌ین اورتدیگی س.و.م ب۱ موشکلری ایلک دفعه گؤستریلدی.
